	Днес, 15.07.2026 г., в изпълнение на чл.8, ал.4 от Наредбата за условията и реда за извършване на екологична оценка (Наредбата за ЕО), във връзка с постъпила в Министерство на околната среда и водите (МОСВ) информация по чл.8, ал.1 от Наредбата за ЕО за проект на ,,Национална индустриална стратегия за преработващата и добивна промишленост в България 2026 - 2030 г.“, с възложител Министерство на икономиката, инвестициите и индустрията, МОСВ информира допълнително за следното:
[bookmark: _GoBack]С писмо изх. № ЕО-28-14/28.05.2026 г. Министерство на околната среда и водите (МОСВ) определи приложимата процедурата по реда на глава шеста от Закона за опазване на околната среда (ЗООС) за проект ,,Националната индустриална стратегия за преработващата и добивна промишленост в България 2026 - 2030 г., като са дадени указания за последващите действия, които следва да бъдат предприети от възложителя за изпълнение на законовите изисквания. Във връзка с извършена справка, се установи необходимост от допълване на дадени с писмо с изх. № ЕО-28-14/28.05.2026 г. на МОСВ указания, поради следното: 
При разработването и прилагането на Стратегията, следва да бъде отчетено потенциалното въздействие от добивни и преработващи дейности върху трансгранични водни тела, а оттам и възможното въздействие върху водите в съседни държави. Като потенциално засегнати от Стратегията съседни държави, считаме, че може да бъдат: Република Гърция, Република Сърбия, Република Северна Македония и Румъния.
Отчитането на трансграничния аспект е необходимо с оглед гарантиране на устойчиво индустриално развитие, предотвратяване на неблагоприятни въздействия върху околната среда извън територията на страната и осигуряване на координация и прозрачност в отношенията със съседните държави и заинтересованите страни. В тази връзка относно наличие на вероятност от значително трансгранично въздействие следва да бъде приложена процедура в трансграничен контекст по реда на Конвенция за оценка на въздействието върху околната среда в трансграничен контекст (Конвенция от ЕСПОО) и Протокол за стратегическа екологична оценка (Протокол за СЕО)

/Отговорено на МОСВ на 14.07.2026 г./
